**Datum: 10.12.2018.
Broj: 02-06-750**

**Povodom Međunarodnog dana borbe protiv korupcije: Okrugli sto “Da javne nabavke budu javne”**

**Sarajevo, 10. decembar 2018. - Transparency International u BiH (TI BIH) organizuje okrugli sto** „Da javne nabavke budu javne, uz podršku Fonda otvoreno društvo BiH i Instituta za razvoj slobode pristupa informacijama Gruzija, a na kom će biti predstavljena metodologija rangiranja zemalja prema transparentnosti javnih nabavki, kao i **aktuelna pozicija Bosne i Hercegovine na listi** **transparentnosti javnih nabavki.**

Ovom prilikom biće prezentovani i **rezultati rada na projektu „Da javne nabavke budu javne“,** kroz koji TI BiH, zajedno sa partnerskim organizacijama, već drugu godinu zaredom prati primjenu Zakona o javnim nabavkama BiH, te o uočenim nepravilnostima izvještava nadležne institucije, a javnost o preduzetim aktivnostima.

Konačno, na okruglom stolu će na zasebnom panelu biti razmatrano i **aktuelno stanje i perspektive izmjena zakonskog okvira o javnim nabavkama u Bosni i Hercegovini**, s osvrtom na izrađen Nacrt Zakona o izmjenama i dopunama ZJN.

Na okruglom stolu je planirano učešće predstavnika Agencije za javne nabavke, Kancelarije za razmatranje žalbi, radne grupe koja je pripremila izmjene i dopune Zakona o javnim nabavkama, nevladinog sektora, te predstavnika pravosudne zajednice, poslovne zajednice, trenera javnih nabavki, revizorskih institucija i ostalih zainteresovanih strana.

Okrugli sto će se održati **11. decembra 2018.godine** sa početkom u **10:00 časova** u **Hotelu Courtyard Marriott** u Sarajevu.

Dnevni red se nalazi u nastavku, a **izjave za medije su predviđene u 10.00.**